
Siunčia Tėvynės garsai / Aldona Stempužienė/ fax 216 382 4133 

Iškilmingai paminėta Dirvos 80 metų sukaktis 

Prieš penkis metus minint 75 metų Dirvos sukaktį scenoje sėdėjo eilė redaktorių. Programą pravedė 
Tėvynės Garsų redaktorius Juozas Stempužis. Jų šiandien pasigedom. 

Šių metų minėjimą atidarė Vilties draugijos pirmininkas Algirdas Matulionis. ALT s-gos pirmininkas 
dr. Leonas Kriaučeliūnas tarė sveikinimo žodį. Vyriausia Draugo redaktorė Danutė Bindokienė sužavėjo 
savo nuoširdžiais ir atvirais žodžiais. Programą prnešinėjo Vilija Nasvytytė- Klimienė. 

Visus maloniai nustebino Dievo Motinos parapijos choras. Dirigentės Ritos Čyvaitės- Kliorienės talento, 
sumanumo ir darbštumo dėka choras daro didelę pažangą. Šį kartą ypač malonu buvo išgirsti naujus 
kūrinius Lietuvos kompozitorių; Vilkončiaus, Bašinsko, Tamulionio, Kutavičiaus. Komplikuoti dainų 
ritmai chorui atrodė nesudarė jokių problemų. Koncertą papuošė sopranas Virginija Bruožytė- 
Muliolienė. Ji puikiai dainavo Bašinsko išplėtotą liadies dainą "Tu avinėli riestaragėli' ir pora 
lengvesnių Kavecko,Obradors ir Leharo dainų.. Programa ir meniška ir nuotaikinga. Mes džiaugiamės 
Clevelande turėdami Ritą Kliorienę. Jai vėl [antrą kartą] JAV LB Kultūros Tarybos paskirta muzikos 
premija. Sveikinam ir dar kartą dėkojam Dievo Motinos parapijos chorui už gražų dainavimą. 

TG 

Sekmadienį,spalio 29 d.Clevelando Korp.Giedra rengia Lietuvos dailininkės Liucijos Aniūnaitės- 
Kryževičienės parodą. Liucija Aniūnaitė- Kryževičienė 1964 m. baigė Vilniaus Dailės Instituto 
tekstilės fakultetą. Nuo 1967 m. Lietuvos dailininkų Sąjungos narė, tekstilės sekcijos pirmininkė. Dirba 
klasikinio gobeleno srityje, batikos, žakardo ir akvarelės technika. Dailininkės kūrinių yra įsigiję 
Lietuvos Kultūros Ministerija, Lietuvos ir Rusijos muziejai. Jos darbai puošia visuomeninius interjerus 
Lietuvoje. jų yra privačiose kolekcijose įvairiose pasaulio šalyse. 


Paroda bus spalio29 d. Dievo Motinos parapijos auditorijoje,nuo 1 1v.r. iki 2 v. p.p. 


